**Οι καταλήξεις της μετοχής στην ενεργητική φωνή**

|  |  |  |  |  |
| --- | --- | --- | --- | --- |
|   | **Ενεστώτας** | **Μέλλοντας** | **Αόριστος** | **Παρακείμενος** |
| **φωνηεντόληκτα** | **-ων-ουσα****-ον** | **-σων-σουσα****-σον** | **-σας-σασα****-σαν** | **-κὼς-κυῖα****-κὸς** |
| λύ-ωνλύ-ουσαλῦ-ον | λύ-σωνλύ-σουσαλῦ-σον | λύ-σαςλύ-σασαλῦ-σαν | λελυ-κὼςλελυ-κυῖαλελυ-κὸς |
| **ουρανικόληκτα** | **-ων-ουσα****-ον** | **-ξων-ξουσα****-ξον** | **-ξας-ξασα****-ξαν** | **-χὼς-χυῖα****-χὸς** |
| πράττ-ωνπράττ-ουσαπρᾶττ-ον | πρά-ξωνπρά-ξουσαπρᾶ-ξον | πρά-ξαςπρά-ξασαπρᾶ-ξαν | πεπρα-χὼςπεπρα-χυῖαπεπρα-χὸς |
| **χειλικόληκτα** | **-ων-ουσα****-ον** | **-ψων-ψουσα****-ψον** | **-ψας-ψασα****-ψαν** | **-φὼς-φυῖα****-φὸς** |
| γράφ-ωνγράφ-ουσαγράφ-ον | γρά-ψωνγρά-ψουσαγρά-ψον | γρά-ψαςγρά-ψασαγρά-ψαν | γεγρα-φὼςγεγρα-φυῖαγεγρα-φὸς |
| **οδοντικόληκτα** | **-ων-ουσα****-ον** | **-σων-σουσα****-σον** | **-σας-σασα****-σαν** | **-κὼς-κυῖα****-κὸς** |
| πείθ-ωνπείθ-ουσαπεῖθ-ον | πεί-σωνπεί-σουσαπεῖ-σον | πεί-σαςπεί-σασαπεῖ-σαν | πεπει-κὼςπεπει-κυῖαπεπει-κὸς |

**Οι καταλήξεις της μετοχής στη μέση φωνή**

 ,

|  |  |  |  |  |
| --- | --- | --- | --- | --- |
|   | **Ενεστώτας** | **Μέλλοντας** | **Αόριστος** | **Παρακείμενος** |
| **φωνηεντόληκτα** | **-όμενος-ομένη****-όμενον** | **-σόμενος-σομένη****-σόμενον** | **-σάμενος-σαμένη****-σάμενον** | **-μένος-μένη****-μένον** |
| λυ-όμενοςλυ-ομένηλυ-όμενον | λυ-σόμενοςλυ-σομένηλυ-σόμενον | λυ-σάμενοςλυ-σαμένηλυ-σάμενον | λελυ-μένοςλελυ-μένηλελυ-μένον |
| **ουρανικόληκτα** | **-όμενος-ομένη****-όμενον** | **-ξόμενος-ξομένη****-ξόμενον** | **-ξάμενος-ξαμένη****-ξάμενον** | **-γμένος-γμένη****-γμένον** |
| πραττ-όμενοςπραττ-ομένηπραττ-όμενον | πρα-ξόμενοςπρα-ξομένηπρα-ξόμενον | πρα-ξάμενοςπρα-ξαμένηπρα-ξάμενον | πεπρα-γμένοςπεπρα-γμένηπεπρα-γμένον |
| **χειλικόληκτα** | **-όμενος-ομένη****-όμενον** | **-ψόμενος-ψομένη****-ψόμενον** | **-ψάμενος-ψαμένη****-ψάμενον** | **-μμένος-μμένη****-μμένον** |
| γραφ-όμενοςγραφ-ομένηγραφ-όμενον | γραψ-όμενοςγραψ-ομένηγραψ-όμενον | γραψ-άμενοςγραψ-αμένηγραψ-άμενον | γεγρα-μμένοςγεγρα-μμένηγεγρα-μμένον |
| **οδοντικόληκτα** | **-όμενος-ομένη****-όμενον** | **-σόμενος-σομένη****-σόμενον** | **-σάμενος-σαμένη****-σάμενον** | **-σμένος-σμένη****-σμένον** |
| πειθ-όμενοςπειθ-ομένηπειθ-όμενον | πεισ-όμενοςπεισ-ομένηπεισ-όμενον | πεισ-άμενοςπεισ-αμένηπεισ-άμενον | πεπεισμένοςπεπεισμένηπεπεισμένον |

ΣΥΝΗΜΜΕΝΗ ΚΑΙ ΑΠΟΛΥΤΗ ΜΕΤΟΧΗ

Η μετοχή συμφωνεί πάντα  με το υποκείμενό της κατά  **γένος**,  **αριθμό** και  **πτώση**. Άρα σε όποιο γένος ή αριθμό ή πτώση βρίσκεται η μετοχή στο ίδιο γένος, αριθμό και πτώση θα βρίσκεται το υποκείμενό της.

Π.χ **Ἐπιγενομένη** **ἡ νόσος** ἐπίεσε τοὺς Ἀθηναίους.

**Κρέοντος** **βασιλεύοντος** οὐ μικρὰ συμφορὰ κατέσχε Θήβας.

**Απόλυτη μετοχή**

Όταν το υποκείμενο της μετοχής είναι λέξη που **δεν** **έχει** άλλη συντακτική θέση στην πρόταση και λειτουργεί **αποκλειστικά**ως **υποκείμενο**της μετοχής, τότε η μετοχή λέγεται **απόλυτη**.

**Π.χ. Κρέοντος** **βασιλεύοντος** οὐ μικρὰ συμφορὰ κατέσχε Θήβας. (Η λέξη Κρέοντος, που είναι το υποκείμενο της μετοχής βασιλεύοντος, δεν έχει καμιά άλλη θέση στην πρόταση).

***εiδέναι δέ φασκόντων Κερκυραίων ἔχειν αὐτόν διακομίζεται υπ΄ αύτών ἐς τήν ἤπειρον τήν καταντικρύ*** [=επειδή όμως οι Κερκυραίοι ισχυρίζονταν ότι φοβούνταν να παρέχουν άσυλο σ’ αυτόν, μεταφέρεται απ’ αυτούς στην απέναντι στεριά].

**ΠΑΡΑΤΗΡΗΣΕΙΣ**:

**α)**  Η  απόλυτη μετοχή εκφέρεται κυρίως σε **γενική** (Κρέοντος βασιλεύοντος ή σε **αιτιατική.**Έτσι οι μετοχές ονομάζονται **γενική απόλυτη**ή **αιτιατική απόλυτη**.

**β)**  Με γενική απόλυτη εκφέρεται κάθε **επιρρηματική**μετοχή προσωπικού ρήματος, **εκτός** της **τελικής**.

**Κρέοντος** **βασιλεύοντος** οὐ μικρὰ συμφορὰ κατέσχε Θήβας. > χρονική

**Κολαζόντων** **ὑμῶν** τοὺς ἀδικοῦντας ἔσονται οἱ νόμοι καλοὶ καὶ δίκαιοι. > υποθετική

**Προσοχή!**

Μια επιρρηματική μετοχή σε γενική πτώση δεν είναι πάντοτε γενική απόλυτη. Είναι πιθανό να συνάπτεται με άλλον όρο της πρότασης ο οποίος βρίσκεται σε γενική πτώση.

*π.χ. Κατηγοροῦσι τινες ἡμῶν ὡς οὐκ ὀρθῶς****βουλευομένων****.* ( Η μετοχή είναι συνημμένη, γιατί το υποκείμενό της **ἡμῶν** είναι ταυτόχρονα και αντικείμενο του ρήματος ).

**γ)**  Με αιτιατική απόλυτη εκφέρεται σπανίως η μετοχή προσωπικού ρήματος (στην περίπτωση αυτή η μετοχή είναι **αιτιολογική** και συνοδεύεται από τα μόρια **ὡς** ή **ὥσπερ)**.

Συνηθέστερη είναι η μετοχή απρόσωπων ρημάτων ή εκφράσεων. Η μετοχή αυτή τίθεται σε αιτιατική ουδέτερου γένους ενικού κυρίως αριθμού. Η απόλυτη μετοχή σε αιτιατική είναι κυρίως εναντιωματική και σπανιότερα χρονική, αιτιολογική ή υποθετική.

Οι πιο συνηθισμένες μετοχές σε αιτιατική απόλυτη είναι οι ακόλουθες:  **ἄδηλον** **ὄν**, **ἀδύνατον** **ὄν**, **αἰσχρὸν** **ὄν**, **γεγραμμένον**, **δέον**, **δεῆσον**, **δίκαιον** **ὄν**, **δόξαν**, **δόξαντα**, **δυνατὸν** **ὄν**, **εἰρημένον**,**ἐξὸν**, **μέλον**, **μεταμέλον**, **μετὸν**, **οἷόν** **τε** **ὄν**, **παρασχὸν**, **παρὸν**,  **πρέπον**, **προσῆκον**, **προσταχθὲν** **προστεταγμένον**, **ῥᾴδιονὄν**, **τυχὸν**, **ὑπάρχον**, **χρεὼν**

* **Ἐξόν** μοι ἴσον λαμβάνειν οὐκ ἐλάμβανον.

Σπανίως η απόλυτη μετοχή συναντάται και σε ονομαστική πτώση (σχήμα ανακόλουθο).

**Συνημμένη μετοχή**

**Συνημμένη** λέγεται η επιρρηματική μτχ., όταν το υποκείμενο της είναι συντακτικός όρος (υποκείμενο, αντικείμενο, δοτ. προσωπική κ.λπ.) της πρότασης στην οποία ανήκει.

Π.χ. Κῦρος συλλέξας στράτευμα ἐπολιόρκει Μίλητον[[1]](http://el.wikipedia.org/wiki/%CE%A3%CF%85%CE%BD%CE%B7%CE%BC%CE%BC%CE%AD%CE%BD%CE%B7_%CE%BC%CE%B5%CF%84%CE%BF%CF%87%CE%AE#cite_note-1). [μτφ.: Ο Κύρος, αφού συγκέντρωσε στρατό, πολιορκούσε τη Μίλητο.]

Η επιρρηματική μτχ. σε ονομαστική πτώση είναι συνημμένη με το υποκείμενο του ρήματος.

 Συνημμένη μπορεί να είναι η μτχ. των προσωπικών ρημάτων και βρίσκεται σε οποια­δήποτε πτώση.

Συνημμένες είναι οι τελικές και ενίοτε οι υπόλοιπες επιρρηματικές μετοχές.
*π.χ. Ἔπεμψε****Θεόπομπον****εἰς Λακεδαίμονα****ἀπαγγελοῦντα****τὰ γεγονότα*.